"Eg havi bara eina viðmerking: Betra liðið tapti”. Tað sigur Sámal Erik Henze aftaná at ÍF fór avstað við teimum trimum stigunum í 0-1 tapinum á Argjum Hvítusunnuaftan. ” Kjansirnir kundu ikki blíva størri og kjansirnir kundu ikki bliva fleiri í dysti... Eins og undanfarin ár skipar Fótbóltssamband Føroya, í samstarvi við HB, B68 og 07 Vestur, aftur í ár fyri árligu fótbóltsskúlunum, ið eru ætlaðir børnum í aldurinum 8 til 14 ár. Seinasta vikuskiftið í juni, sum er 28. og 29. juni, verður fótbóltssk... Ídag vóru vit í Vágum og skuldi royna at reisa okkum aftur. Fyrri hálvleikur var rótutur, hvørki av liðnum fekk nakað serliga flótandi spæl. Tó høvdu bæði liðini nakrar málmøguleikar, har vit beint fyri hálvleik fáa eitt gott mál av Rógva Poulsen. “ Vit ætlaðu meira í dag, men so skuldi ikki vera. Útgangastøðið hjá okkum undan dystinum ímóti 07/Vestur í dag, var at fáa 3 stig. Vit vóru eisini á odda, men teir javnaðu, og harafturat fingu vit 1 mann útvístan. Hetta gjørdi, at tað rakk so bara... Fyrri hálvleikur var javnur, og eftir 20 min legði B68 seg á odda 1-0. Tó skal sigast, at støðan kundi væl verið størri, men Vilhelm stóð ein framúr dyst í málinum. Seinni hálvleikur var ein heilt annar. Vit gjørdu onkrar broytingar í hálvleikinum,... Vit hava haft Nikolaj niðri til kanningar fyri knæið, og er tað blivið staðfest í eini MR scanning, at Nikolaj hevur slitið festið til lærmuskilin úr knænum. Hann skal undir skurðviðgerð ein av fyrstu døgunum. Hetta ber tíverri við sær, at Nikolaj... Sámal Erik Hentze: "Vit hanga ikki við nevinum" Dreingir U-14 AB b vunnu í dag á B68 Á Toftum Dagsins Dystir Nicolaj Eriksen spælir ikki meira í ár Fótbóltur fyri øll Ùtsettur dystur 1. deild kvinnur Dystir 08.05 til 12.05 Piltar U12 _ 4. maj Enn eina ferð Fótbóltur fyri øll Sámal Erik:” Betra liðið tapti” Skrivað hevur Kristian Dahl Leygardagin, 18 Mai 2013 19: 21 "Eg havi bara eina viðmerking: Betra liðið tapti”. Tað sigur Sámal Erik Henze aftaná at ÍF fór avstað við teimum trimum stigunum í 0-1 tapinum á Argjum Hvítusunnuaftan. ” Kjansirnir kundu ikki blíva størri og kjansirnir kundu ikki bliva fleiri í dystinum, men vit skoraðu bara ikki”, staðfestir Sámal Erik bersøgin. "ÍF hevði kanska 2 ordiligar kjansir, meðan vit vassaðu í kjansum. Vit eru spælførandi og spæla væl, men sita eftir við ongum. Um alt var rætt, skuldi hasin dysturin endað eini 5-2 til okkum. Eg eri ekstremt skuffaður yvir, at vit ikki fingu ein sigur í dag. AB hevði so absolutt fortjent at vinna, men kanska eru vit gandaðir?” , spyr Sámal Erik retoriskt. ” Tað er bara ræðuliga keðiligt tað heila. Vit eru ikki dugnaligir nokk, tá tað kemur til avslutningin. Vit spæla gott, gera alt rætt heilt fram til síðsta skotið, sum skal fáa bóltin í málið. Venjarin kan mynda spælið men tá tað kemur til seinasta skotið, tá má leikarin sjálvur skjóta málið. Kanska hava spælararnir manglandi rutinu frammanfyri málinum og tora ikki nóg væl at koma í hesa støðuna”, sigur Sámal Erik og roynir at finna eina frágreiðing um, hví bólturin ikki fer í netið. Sámal Eriki líkt, so fellur hann tó ikki í fátt, og sigur, at man má halda bringuni upp og ikki taka synd í sær sjálvum. ” Tað hevði verið tekin um veikleika at mist mótið. Vit skulu bara viðurkenna, at vit eru niðast í løtuni, men vit koyra víðari. Vit skulu vera nøgdir við, at vit hava spælt framúr gott, og vit skulu trúgva uppá, at tað nokk skal fara at koppa hin vegin. Úrslitini skulu nokk koma, bara vit blíva við”, sigur Sámal Erik at enda. Næsti dystur hjá AB verður sunnudagin 26. mai í Gundadali ímóti HB. (Mynd: Sportal. fo. Fleiri myndir frá dystinum síggjast á sportal. fo, trýst her) FSF skipar fyri fótbóltsskúla í summar Skrivað hevur FSF Fríggjadagin, 17 Mai 2013 12: 49 Eins og undanfarin ár skipar Fótbóltssamband Føroya, í samstarvi við HB, B68 og 07 Vestur, aftur í ár fyri árligu fótbóltsskúlunum, ið eru ætlaðir børnum í aldurinum 8 til 14 ár. Seinasta vikuskiftið í juni, sum er 28. og 29. juni, verður fótbóltsskúlin í Gundadali í Havn, har HB er vertur fyri skúlanum, og eina viku seinni, fríggjadagin og leygardagin 5. og 6. juli, eru tað B68 og 07 Vestur sum hýsa fótbóltsskúlanum, ávikavist á Toftum og í Sandavági. Til fótbóltsskúlan í Havn er pláss fyri umleið 300 luttakarum, á Toftum verður pláss fyri umleið 200 luttakarum, og á skúlanum í Sandavági verður pláss fyri 100 luttakarum. Undanfarin ár hevur Fótbóltsskúlin hjá FSF havt góða undirtøku, og fyriskipararnir vænta og vóna, at í ár verður einki undantak. Kostnaðurin fyri Fótbóltsskúlan 2013 er 400 krónur. Melda til Fótbóltsskúlan 2013 við at trýstaHER, og vel síðani“ Atgongumerki”. Tilmeldingarfreistin er 20. juni 2013. 07 Vestur-AB Skrivað hevur Sigurdjón Jónsson Ídag vóru vit í Vágum og skuldi royna at reisa okkum aftur. Fyrri hálvleikur var rótutur, hvørki av liðnum fekk nakað serliga flótandi spæl. Tó høvdu bæði liðini nakrar málmøguleikar, har vit beint fyri hálvleik fáa eitt gott mál av Rógva Poulsen. Seinni hálvleikur var ikki meira enn byrjaður, so mátti Jobin av vøllinum og samstundis fekk hann sítt seinna gula kort. Beint eftir hetta skorar 07 Vestur eisini eitt flott mál. Vit spældu restina av dystinum við 10 monnum. Tað sá ikki út til at órógva okkum so øgiligt og vit vóru omaná tað mesta av hálvleikunum. Serliga móti endanum sást, at vit vildu gjarna hava 3 stig, men bólturin vildi ikki inn. Ein gott avrik og vit liva enn, men vit burdu fingið meira burturúr ídag. Dreingir U-14 AB b vunnu í dag á B68 Á Toftum Skrivað hevur Jan Petersen Leygardagin, 11 Mai 2013 19: 02 Fyrri hálvleikur var javnur, og eftir 20 min legði B68 seg á odda 1-0. Tó skal sigast, at støðan kundi væl verið størri, men Vilhelm stóð ein framúr dyst í málinum. Seinni hálvleikur var ein heilt annar. Vit gjørdu onkrar broytingar í hálvleikinum, og tær vístu seg at vera rættar. Eftir nakrar fáar minuttir javnaði Bartal S. Petersen til 1-1, og eftir tað, so koyrdi maskinan bara. Vit endaðu við at vinna 1-11. Málskjúttar í dag: Bartal S. Petersen 6 Mál Bartal D. Gregoriussen 1 Mál Ragnar Rasmussen 1 Mál Filip í Liða 1 Mál Ragnar Skála 1 Mál Sámal P. Petersen 1 Mál Vit hava spælt 6 dystir og hava fulla úrtøku við 18 stigum:) Koyrið á dreingir! Nicolaj Eriksen spælir ikki meira í ár Skrivað hevur Sjúrður Olsen, formaður í FC Argjum Fríggjadagin, 10 Mai 2013 17: 42 Vit hava haft Nikolaj niðri til kanningar fyri knæið, og er tað blivið staðfest í eini MR scanning, at Nikolaj hevur slitið festið til lærmuskilin úr knænum. Hann skal undir skurðviðgerð ein av fyrstu døgunum. Hetta ber tíverri við sær, at Nikolaj verður ikki við restina av kappingarárinum. Skaðin hendi til venjing tyskvøldið aftaná okkara fyrsta dyst í Fuglafirði ímóti ÍF. Vit ynskja Nikolaj góða eydnu við skurðviðgerðini og vóna, at hann verður frískur aftur skjótast. Vit hava verið forfylgdir av skaðum í ár, og hava tað verið ímillum 5-8 mans úti konstant. Eg veit ikki hví so er. Hetta er nokk bara svart óheld. Tó byrja menn spakuliga at gerast klárir aftur, so vónandi fara vit at fáa vend í hjá okkum. Sámal Erik á Rás 2 Skrivað hevur Kristian Dahl Fríggjadagin, 17 Mai 2013 23: 44 Rás 2 hevði fríggjadagin 17. mai samrøðu við Sámal Erik Hentze um gongdina hjá AB, nú ein triðingur er farin av kappingini. Hoyr samrøðuna við at trýsta her. Næsti dystur hjá AB verður á Argjum leygardagin 18. mai kl. 16.00 ímóti ÍF. Dystir hjá AB frá 16.05 til 20.05 Skrivað hevur Thordur Thorsteinsson Mánadagin, 13 Mai 2013 21: 34 Á Argjum 18.05 Kl. 10: 00 Dreingir U14 AB b-KÌ c 18.05 Kl. 12: 30 Dreingir U8 AB a + b-FC S a + b TB a + b-HB c + d AB-ÍF 18.05 Kl. 19: 00 3. Deild Menn Onnur støð 16.05 Kl. 19: 15 1. deild Kvinnur B36-AB Havn 18.05 Kl. 09: 00 Dreingir U12 18.05 Kl. 10: 30 Dreingir U12 AB Toftir 18.05 Kl. 11: 00 Dreingir U14 AB Fuglafjørður AB Havn 18.05 Kl. 17: 30 2. deild menn B68-AB Toftir 20.05 Kl. 15: 00 1. deild kvinnur Sámal Erik Hentze: "Vit hanga ikki við nevinum" Skrivað hevur Kristian Dahl Sunnudagin, 12 Mai 2013 19: 13“ Vit ætlaðu meira í dag, men so skuldi ikki vera. Útgangastøðið hjá okkum undan dystinum ímóti 07/Vestur í dag, var at fáa 3 stig. Vit vóru eisini á odda, men teir javnaðu, og harafturat fingu vit 1 mann útvístan. Hetta gjørdi, at tað rakk so bara til tað eina stigið”. Hetta sigur Sámal Erik Hentze aftaná 1-1 javnleikin í Sørvági sunnudagin 12. mai. “ Hugburðurin á spælarunum í dag var góður. Vit fingu max. burturúr dystinum og skapa nógva góðar møguleikar. Tað vísti seg tó at vera ringt at finna meskarnar. Venjarin kann skapa spælið, men málini mugu spælararnir sjálvir skora. Vit royndu at trýsta og skapa møguleikar, og tað eydnaðist, kann man siga. Har manglaði bara at fáa eitt mál afturat”. Sámal Erik sigur, at teir hanga ikki við nevinum:“ Vit fóru ikki av vøllinum sum taparar í dag. Vit hava fyrr dominerað dystir og tapt, men soleiðis var ikki hesaferð. Vit eru nú 1 stig nærri bjargingini, enn vit vóru áðrenn. Vit skulu upp um TB, sum hevur 10 stig, og tað gongur so rætta vegin”. “ Vit høvdu tamarhald á dystinum og spældu sum vit skuldu. Vit sukku ikki afturúr, og 1 stig á útivølli er eisini gott. Støðan er betur nú enn áðrenn dystin. Seinastu 3 dystirnar hava vit fingið 2 stig, og tað er soleiðis vit koyra nú framyvir. Hugsa 3 dystir fram, fáa nøkur stig, og so skal tað nokk ganga”. Sámal Erik harmast annars um, at Jobin Drangastein fór skaddur av vøllinum, men vónar, at hann verður skjótt klárur aftur. Samanumtikið sigur Sámal Erik, at vit herja á víðari, og skulu nokk fáa stig í teimum komandi dystunum. (Mynd: sportal. fo. Fleiri myndir frá dystinum síggjast á sportal. fo við at trýsta her) Dagsins Dystir Skrivað hevur Erling Ellendersen Leygardagin, 11 Mai 2013 18: 10 dystir sum hava verði í dag U10 Gentur AB-TBa 4-2 AB-HBb 3-2 AB-HBa 5-0 AB-TBb 6-0.............................. U14 Dreingir............................ Dreingir U16 NSÍ-AB 0-8............................ 2. deild menn AB-MB 5-3 Fótbóltur fyri øll Skrivað hevur Erling Ellendersen Hósdagin, 09 Mai 2013 13: 01 "Fótbóltur fyri øll" tann 9. mai 2013 Venjararnir hjá børnum undir skúlaaldri, pinkulingum og pinkum hittust á vøllinum úti í Vika Kristi Himmalferðardag kl. 13.00 til eitt felagstiltak. Venjararnir Rói Henriksen, Lennard Petersen og Johnny Heinesen skipaðu fyri. Um 70 fólk vóru við, harav 32 vaksin. Hjá Pinkulingunum vóru 30, hjá Børn undir Skúlaaldri vóru 24 og hjá Pinkunum var talið 14. Veðrið var gott. Frískt lot av landsynningi, 8 til 12 m/s, og eini 8 hitastig. Hóast vindur lá eftir vøllinum, gekk tiltakið avbera væl. Rói skipaði fyri eini felagsupphiting við bólti í um 15 min. , og so fóru bólkarnir í hvør sítt horn á vøllinum. Her spældu tey ymisk spøl, t. d. at skjóta slanguna í halan, parfótbólt, brotsspørk, bóltstafettir o. a. At enda spældu børnini og foreldrini smáar dystir móti hvørjum øðrum. Aftaná ein tíma á vøllinum, var farið inn í húsið at hugna sær við kaffi og køkum, sum Bárður og Elsa høvdu dekkað upp til, og sótu so fólk og hugnaðu sær, meðan prátið gekk upp á tað besta. Øll vóru samd um, at hetta var eitt tiltak, sum eydnaðist væl.